**Vals poetic**

*Cristi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

încep să cadă particule de crepuscul

pe arcadele nopţii,

când ochii mei prelucrează eternuri

să te reped din nou pe foi.

cuvintele mi se îmbată inconştient

cu orice urmă de cuget

în care dorinţele se scutură una pe alta

de umbra tăcerii tale

și se expun la primele săruturi

ale reveriei.

buzele îmi sunt dezinhibate

când joacă mima cu numele tău

pe umerii dimineţii.

gustul himerei tale,

înfăşurat în culori de dragoste absolută,

îmi pare tot mai proscris

de suspinele eclate ale mării.

respir pe fiecare treaptă de aşteptare

din briza vocii tale,

să te pot compune

ca pe un miracol scenic

sub cortina inimii mele.

sufletul mi-e păstrat ca recuzită

de o iubire care îşi caută cu lanterna

încălţările sub granule de nisip înrourat

de lacrimile timpului.

e atât de liniște

că-mi pot auzi eterul din suflet

trosnind de teamă.

am adunat câte o rază de lună

pentru orice tăcere de-a ta.

fiecare te iubeşte,

fiecare îşi lasă lumina neterminată

între degete mele

și îmi dezmorţește

prin înţepături acute

prefaţa dorului de tine.

mi-am întemniţat tot cosmosul

în conturul ochilor tăi

și-acum alerg cu palmele întinse

spre orice scâncet de viziune

în care trupul tău şi-a lăsat cadenţa,

să te pot cuprinde

în intrinsecul trăirii mele

ca pe un anotimp preparat din fericire

din care se degustă răspicat

mugurii nemuririi.